ທ່ານຮອງນາຍົກລັດຖະມົນຕີ ຈິ້ງດີງຢຸງ
ໃຫ້ການຕ້ອນຮັບທ່ານ Alfred J.DiMora
(ພາບ: chinhphu.vn)
ວັນທີ 15/03 ຢູ່ສຳນັກງານລັດຖະບານ ຫວຽດນາມ, ທ່ານຮອງນາຍົກລັດຖະມົນຕີ ຈິ້ງດີງຢຸງ ໄດ້ໃຫ້ການຕ້ອນຮັບທ່ານ Alfred J.DiMora, ຜູ້ກໍ່ຕັ້ງທັງເປັນຜູ້ອຳນວຍການໃຫຍ່ຝ່າຍບໍລິຫານ Dimora Enterprises, LLC - ເຄື່ອງໝາຍການຄ້າທີ່ເຄີຍຜະລິດລົດໂອໂຕ sport ຄັນທຳອິດທີ່ມີມູນຄ່າ 2 ລ້ານ USD ໃນໂລກ. ທ່ານ Alfred J.DiMora ມາ ຫວຽດນາມ ເພື່ອສຳຫລວດຕະຫລາດ, ກະກຽມໃຫ້ການລົງທຶນກໍ່ສ້າງໂຮງງານຜະລິດ, ປະກອບລົດໂອໂຕໄຟຟ້າ. ທີ່ການຕ້ອນຮັບ, ທ່ານຮອງນາຍົກລັດຖະມົນຕີ ຈິ້ງດີງຢຸງ ຊົມເຊີຍເລື່ອງວິສາຫະກິດເອົາໃຈໃສ່, ຊອກຮູ້ກາລະໂອກາດການລົງທຶນສ້າງໂຮງງານຜະລິດ, ປະກອບລົດໂອໂຕໄຟຟ້າຢູ່ ຫວຽດນາມ. ທ່ານຮອງນາຍົກລັດຖະມົນຕີຖືວ່າ: ຕະຫລາດລົດໂອໂຕຢູ່ ຫວຽດນາມ ມີຄວາມສາມາດບົ່ມຊ້ອນຫລາຍທີ່ສຸດ ດ້ວຍລະດັບເຕີບໂຕສູງ, ດັ່ງນັ້ນ ໂອກາດທີ່ສະຫງວນໃຫ້ບັນດານັກລົງທຶນແມ່ນຫລາຍທີ່ສຸດ. ທ່ານຮອງນາຍົກລັດຖະມົນຕີສະເໜີບັນດານັກລົງທຶນສຳຫລວດຢ່າງລະອຽດ, ຄວາມຕ້ອງການຂອງຕະຫລາດ, ບັນດາຂໍ້ກຳນົດກົດໝາຍຂອງ ຫວຽດນາມ ກ່ຽວກັບຂົງເຂດນີ້ ເພື່ອມີຄຳຕັດສິນຢ່າງຖືກຕັ້ງ ແລະ ມີປະສິດທິຜົນ.
(ແຫຼ່ງຄັດຈາກ VOV)